turjo4nis/wikipedia-bn-dump-20250701 huggingface dataset:
এলভিরা রসন দে ডেলপিয়ানে

ড. এলভিরা রসন দ্য ডেলপিয়ানে (; জন্ম: ১৯ এপ্রিল, ১৮৬৭ - মৃত্যু: ৪ জুন, ১৯৫৪) জুনিনে জন্মগ্রহণকারী বিখ্যাত আর্জেন্টেনীয় প্রমিলা ও নারী ভোটাধিকারের আন্দোলনকর্মী ছিলেন। বিবাহের পূর্বে তিনি এলভিরা রসন নামে পরিচিত ছিলেন। আর্জেন্টিনার ইতিহাসে দ্বিতীয় মহিলা হিসেবে চিকিৎসা বিজ্ঞানে ডিগ্রি লাভ করেন তিনি। মহিলা ও শিশুদের অধিকার রক্ষায় আজীবন সোচ্চার ছিলেন তিনি; যা তাকে 'আর্জেন্টিনার মহিলা অধিকারের মাতা' হিসেবে চিহ্নিত করেছে।

কর্মজীবন 
স্নাতক ডিগ্রি লাভের পর তিনি চিকিৎসক হিসেবে কাজ করতে শুরু করেন। ১৯০৭-১৯১৮ পর্যন্ত ডিপার্টামেন্টো ন্যাশিওন্যাল দ্য হাইজিন এবং ১৯১৯-১৯৩৪ পর্যন্ত কনসেজো ন্যাশিওন্যাল দ্য এদুকেসিওনে কাজ করেন। দেশের প্রথম বিদ্যালয় ক্যাফেটারিয়া প্রতিষ্ঠাসহ অনেকগুলো প্রকল্পে মনোনিবেশ ঘটান। ১৯১৯ সালে অ্যাসোসিয়েশন প্রো-ডেরেকস দ্য লা মুজের প্রতিষ্ঠায় অন্যতম প্রতিষ্ঠাতা ছিলেন। ১৯২০ থেকে ১৯২২ পর্যন্ত স্বাস্থ্য বিষয়ক অধ্যাপক ও ১৯২০-২২ মেয়াদে সামরিক অনাথ সন্তানদের জাতীয় গৃহের শিশু সেবার দায়িত্বে ছিলেন। ১৯১৬ সালে আসপালাতার ভ্যাকেশন কলোনিতে অবস্থিত অসুস্থ মহিলা শিক্ষকদের বিশ্রাম গৃহের প্রথম সংগঠক ও পরিচালক মনোনীত হয়েছিলেন। ১৯০৭ থেকে ১৯১৮ পর্যন্ত সময়কালে জাতীয় স্বাস্থ্য অধিদপ্তরের চিকিৎসক পরিদর্শকের দায়িত্ব পালন করেন। এছাড়াও, ১৯১৯-১৯৩৪ সময়কালে জাতীয় শিক্ষা কাউন্সিলের দায়িত্বে ছিলেন এলভিরা।

নারী অধিকার 
আর্জেন্টিনায় মহিলাদের অধিকারের বিষয়ে সোচ্চার থেকে ১৯০৫ সালে সেন্ট্রো ফেমিনিস্টা গঠন করেন যা পরবর্তীকালে সেন্ট্রো জুয়ানা ম্যানুয়েলা গরিত্তি নামে পরিচিতি পায়। ১৯১০ সালে মহিলাদের সাধারণ কোড প্রবর্তনে অগ্রদূতের পরিচয় দেন নিজেকে। সেলক্ষ্যে অ্যাসোসিয়াশিও প্রো-ডেরেকস দ্য লা মুজের; আর্জেন্টাইন লেখক আলফনসিনা স্তরনিসহ অনেকেই তার সাথে একাত্মতা পোষণ করে কাজ করেন।

তার বর্ণাঢ্য কর্মময় জীবনের উল্লেখযোগ্য অর্জন ছিল জাতীয় মহিলা কাউন্সিল গঠন করা। ১৯১০ সালে বুয়েনস আয়ার্সে অনুষ্ঠিত প্রথমবারের মতো আন্তর্জাতিক মহিলা কংগ্রেসে অংশগ্রহণ করেন তিনি। সমাজবিজ্ঞান, আইন ও শিক্ষা বিষয়ে অগ্রণী ভূমিকা পালন করেন। ১৯১০ সালে মাতৃসদন জুয়ানা গরিত্তি গঠন করেন। ১৯১৯ সালে মহিলা অধিকার সংস্থা গঠন করেন। বিদ্যালয়ে বাধ্যতামূলকভাবে এক গ্লাস দুধ পান করার প্রচলন ঘটান। এছাড়াও, বিদ্যালয় গৃহে মহিলাদের মর্যাদা ও অবস্থান বিষয়ে অনেকগুলো নিবন্ধ রচনা করেন এলভিরা।

ব্যক্তিগত জীবন 
সম্ভ্রান্ত পরিবারের সন্তান তিনি। বাবা গ্রিগোরিও ফানেসকে আর্জেন্টিনার ইতিহাসের জনকরূপে আখ্যায়িত করা হয়ে থাকে। এলভিরা বুয়েনস আয়ার্সে পড়াশোনা করেন। এরপর ২৯ সেপ্টেম্বর, ১৮৯২ তারিখে বুয়েনস আয়ার্স বিশ্ববিদ্যালয় থেকে চিকিৎসাশাস্ত্রে ডক্টরাল ডিগ্রি লাভ করেন। তার ডক্টরাল অভিসন্দর্ভ ছিল মহিলাদের স্বাস্থ্য সমস্যা সম্পর্কীয় যা আর্জেন্টিনার সুপরিচিত চিকিৎসক গ্রিগোরিও আরাওজ আলফারো কর্তৃক স্বীকৃতি পায়। এরপূর্বে তিনি ইকোল নরম্যাল দ্য মেন্দোজা থেকে শিক্ষায় সার্টিফিকেট পান ও চিকিৎসাশাস্ত্রে অধ্যয়নের পূর্বে এক বছর শিক্ষকতা পেশায় কাজ করেন। এক বছর পূর্বে ডক্টর ম্যানুয়েল ডেলপিয়ানের সাথে পরিণয়সূত্রে আবদ্ধ হন। এ দম্পতির সংসারে সাত সন্তান জন্মগ্রহণ করে।

তথ্যসূত্র

আরও দেখুন 
 লিওনা ভিকারিও
 পেড্রো লেমেবেল‎‎
 ব্রাজিলীয় আদিবাসী‎‎
 হামবার্তো ফার্নান্দেজ মোরান

বহিঃসংযোগ 
 

আর্জেন্টেনীয় নারীবাদী
১৮৬৭-এ জন্ম
১৯৫৪-এ মৃত্যু
আর্জেন্টেনীয় মহিলা চিকিৎসক
আর্জেন্টেনীয় ভোটাধিকার সমর্থক
জুনিন, বুয়েনস আয়ার্সের ব্যক্তিত্ব
লা রিকোলেতা সিমেট্রিতে সমাহিতকারী
বুয়েনোস আইরেস বিশ্ববিদ্যালয়ের প্রাক্তন শিক্ষার্থী
অলিম্পিকে গুয়াতেমালা

গুয়াতেমালা প্রথম অলিম্পিক গেমসে অংশগ্রহণ করে ১৯৫২ সালে, কিন্তু পরের তিনটি গেমসে অংশগ্রহণ করতে পারেনি। ১৯৬৮ গ্রীষ্মকালীন গেমসে গুয়াতেমালা পুনরায় ফিরে আসে এবং তারপরের সকল গ্রীষ্মকালীন অলিম্পিক গেমসে প্রতিদ্বন্দ্বিতা করেছে। শীতকালীন গেমসের মধ্যে একমাত্র ১৯৮৮ শীতকালীন অলিম্পিকে অংশগ্রহণ করেছিল।

গুয়াতেমালা প্রথম ও একমাত্র পদক জিতে ২০১২ গ্রীষ্মকালীন অলিম্পিকে, যাতে এরিক বার্রোন্ডো পুরুষদের ২০ কিলোমিটার দৌড়বাজীতে রৌপ্য জিতেছিল।

গুয়াতেমালার জাতীয় অলিম্পিক কমিটি ১৯৪৭ সালে গঠিত হয় এবং একই বছর আন্তর্জাতিক অলিম্পিক কমিটির স্বীকৃতি লাভ করে।

পদক তালিকা

গ্রীষ্মকালীন গেমস অনুযায়ী পদক

শীতকালীন গেমস অনুযায়ী পদক

ক্রীড়া অনুযায়ী পদক

পদক প্রাপ্তদের তালিকা

তথ্যসূত্র

বহিঃসংযোগ
চুয়াডাঙ্গা সরকারি কলেজ

চুয়াডাঙ্গা সরকারি কলেজ বাংলাদেশের চুয়াডাঙ্গা জেলার একটি ঐতিহ্যবাহী শিক্ষাপ্রতিষ্ঠান। চুয়াডাঙ্গা শহরের অভ্যন্তরে সুন্দর ও মনোরম পরিবেশে প্রায় ১৮ একর জমির উপর কলেজটি অবস্থিত। এই কলেজ বাংলাদেশ জাতীয় বিশ্ববিদ্যালয়ের অধিভুক্ত এবং বাংলাদেশের সরকারি ৩০ টি কলেজের মধ্যে অন্যতম। আগস্ট ১, ১৯৬২ সালে কলেজটি প্রতিষ্ঠা করা হয়।

প্রতিষ্ঠার ইতিহাস
বাংলাদেশের দক্ষিণ পশ্চিমাঞ্চলের সীমান্তবর্তী জেলা চুয়াডাঙ্গার প্রাণকেন্দ্রে ছায়া ঢাকা, পাখি ডাকা, শান্ত পরিবেশে চুয়াডাঙ্গা সরকারি কলেজ অবস্থিত। ১৯৬২ সালের ১ আগস্ট উদীয়মান মুষ্টিমেয় শিক্ষক, ছাত্র-ছাত্রী ও উৎসাহী জনগণের সহায়তায় চুয়াডাঙ্গা কলেজ প্রতিষ্ঠিত হয়। প্রথম অবস্থায় চুয়াডাঙ্গার ভি.জে. উচ্চ বিদ্যালয়ে উচ্চ মাধ্যমিক পর্যায়ের মানবিক ও বাণিজ্য শাখায় ২২ জন ছাত্র-ছাত্রী নিয়ে কলেজের কার্যক্রম শুরু হয়। ১৯৬৪ সালে কলা ও বাণিজ্য শাখায় স্নাতক কোর্স চালু করা হয়। বিজ্ঞান শাখায় ১৯৬৫ সালে উচ্চ মাধ্যমিক ও ১৯৬৮ সালে স্নাতক কোর্স চালু হয়। ১৯৭৯ সালের ৭মে কলেজটি জাতীয়করণ হয়। অত্র কলেজে ২০০৪-০৫ শিক্ষাবর্ষ থেকে অনার্স ও ২০১৪ সালে মাস্টার্স কোর্স চালু হয়।

চুয়াডাঙ্গা সরকারি কলেজ প্রায় ১৮ একর জমির উপর প্রতিষ্ঠিত। কলেজের বর্তমান ছাত্র-ছাত্রীর সংখ্যা ২২,৭৫৩ জন কলেজটিতে ৮টি ভবন এবং বিভিন্ন বিভাগের জন্য ভিন্ন ভিন্ন আধুনিক
কম্পিউটার ল্যাব আছে। এছাড়াও প্রতিটি বিভাগের জন্য আলাদা আলাদা আধুনিক গ্রন্থাগার আছে। দৃষ্টিনন্দন একটি সুবিশাল খেলার মাঠ ও একটি সুন্দর পুকুর আছে। ১টি চারতলা ছাত্র হোস্টেল ও একটি পাঁচতলা ছাত্রী হোস্টেল আছে। ছেলে হোস্টেলে প্রায় ১০০ জন ছাত্র থাকে। কলেজ চত্বরে চুয়াডাঙ্গার কেন্দ্রীয় শহীদ মিনার অবস্থিত।

পাঠগ্রহণের পাশাপাশি শিক্ষার্থীরা বিএনসিসি, রোভার স্কাউট এবং রেড ক্রিসেন্ট এর মত সমাজসেবামূলক কাজের সাথে সম্পৃক্ত। তাছাড়া এ প্রতিষ্ঠানের শিক্ষার্থীরা নিয়মিতভাবে স্থানীয় ও জাতীয় পর্যায়ে খেলাধুলা ও সাংস্কৃতি অনুষ্ঠানে অংশগ্রহণ করে থাকে। প্রতিষ্ঠানটি থেকে প্রতি বছর হাজার হাজার শিক্ষার্থী উচ্চ শিক্ষা গ্রহণ করে নিজেদের সুনাগরিক হিসেবে প্রতিষ্ঠিত করছে। প্রতিদিন এ কলেজের সবুজ চত্বর হাজার হাজার শিক্ষার্থীর কলতানে মুখরিত হয়ে ওঠে।

ক্যাম্পাস 
গাছপালার ছায়া বেষ্টিত মনোরম পরিবেশে ছাত্র-ছাত্রীদের কোলাহলে প্রায় ১৮ একর বিশিষ্ট ক্যাম্পাসটিকে করে তুলেছে সজীব ও প্রাণবন্ত। কলেজে রয়েছে আটটি ভবন।

জমির পরিমাণ 
চুয়াডাঙ্গা সরকারি কলেজের মোট জমির পরিমাণ ১৮ একর।

মোট ছাত্র-ছাত্রীর সংখ্যা 
চুয়াডাঙ্গা সরকারি কলেজর মোট ছাত্র-ছাত্রীর সংখ্যা ১২,৫৮৬ জন।

মোট শিক্ষক সংখ্যা 
৭৪ জন শিক্ষক দ্বারা চুয়াডাঙ্গা সরকারি কলেজের কৃষিশিক্ষা, কম্পিউটারশিক্ষা, উদ্ভিদবিদ্যা, প্রাণিবিদ্যা, রসায়ন,	বাংলা, ইংরেজি, অর্থনীতি, রাষ্ট্রবিজ্ঞান, দর্শন, ইসলামের ইতিহাস ও সংস্কৃতি, ইতিহাস, ব্যবস্থাপনা ও হিসাববিজ্ঞান, বাংলা, অর্থনীতি, রাষ্ট্রবিজ্ঞান, ইসলামের ইতিহাস ও সংস্কৃতি ও হিসাববিজ্ঞান ক্লাস সমূহ পরিচালনা করা হয়।

স্বেচ্ছাসেবক সংগঠনসমূহ 
বিএনসিসি, রোভার, রেডক্রিসেন্ট, টিটিএইচ।

প্রাক্তন কৃতি শিক্ষার্থী

তথ্যসূত্র 

খুলনা বিভাগের সরকারি কলেজ
চুয়াডাঙ্গা জেলার মহাবিদ্যালয়
১৯৬২-এ প্রতিষ্ঠিত শিক্ষাপ্রতিষ্ঠান
চুয়াডাঙ্গা সদর উপজেলা
চুয়াডাঙ্গা জেলা
১৯৬২-এ পূর্ব পাকিস্তানে প্রতিষ্ঠিত
উকবা ইবনে নাফি

উকবা ইবনে নাফি (, ৬২২–৬৮৩) ছিলেন উমাইয়া খলিফা প্রথম মুয়াবিয়া ও প্রথম ইয়াজিদের শাসনামলের একজন আরব সেনাপতি। তিনি মুসলিমদের মাগরেব বিজয়ের সূচনা করেন।

উকবা ছিলেন আমর ইবনুল আসের ভ্রাতুষ্পুত্র। মতান্তরে তিনি আমর ইবনুল আসের খালাতো ভাই হন। আরেক মতানুসারে তিনি আমর ইবনুল আসের বৈপিত্রেয় ভাই হন। কুরাইশ বংশের বনু ফিহরি শাখার সাথে সম্পর্কিত হওয়ার কারণে তাকে অনেক সময় আল-ফিহরি পদবী দ্বারা সম্বোধন করা হয়। তার বংশধরদেরকে উকবি বা ফিহরি বলা হত। তিনি তিউনিসিয়ার কাইরুয়ান শহরের প্রতিষ্ঠাতা।

জীবনী 
উকবা ৬২২ সালে জন্মগ্রহণ করেন। রাশিদুন খিলাফতের একজন সেনাপতি হিসাবে উকবা আমর ইবনে আল-আসের সাথে উত্তর আফ্রিকার শহরগুলি দখলের সময় বার্কা থেকে শুরু করে ৬৪৪ সালে ত্রিপোলিতানিয়ায় অগ্রসর হন। ৬৪২ বা ৬৪৩ খ্রিষ্টাব্দে সাইরেনাইকা জয় করার পর, আমর ইবনে আল-আস বার্বার গোত্রের জন্য ১৩,০০০ দিনার জিজিয়া ধার্য করেন। প্রথম ফিতনা এবং ৬৬১ সালে প্রথম মুয়াবিয়া কর্তৃক উমাইয়া খিলাফত প্রতিষ্ঠার পর মাগরেবের দ্বিতীয় আক্রমণ শুরু হয়। উকবার নেতৃত্বে ১০,০০০ মুসলমান এবং হাজার হাজার লোকের একটি সেনাবাহিনী দামেস্ক থেকে রওনা হয় এবং বাইজেন্টাইন আফ্রিকার দিকে অগ্রসর হয়।

৬৭০ সালে তিনি কমান্ডার হিসেবে তিনি একটি বাহিনীর নেতৃত্ব দেন। এই বাহিনী মিশরীয় মরুভূমি অতিক্রম করে এবং যাত্রাপথে নিয়মিত বিরতিতে সামরিক ছাউনি স্থাপন করে। বর্তমান তিউনিসিয়ায় তিনি বর্তমান তিউনিস থেকে ১৬০কিমি দক্ষিণে কাইরুয়ান শহর স্থাপন করেন। এই শহর পরবর্তীতে তার সামরিক কর্মকাণ্ডের ঘাঁটি হিসেবে ব্যবহৃত হয়েছে।

৬৮৩ সালে বিসক্রার নিকটে বার্বা‌র খ্রিষ্টান রাজা কুসাইলার দ্বারা উকবা ইবনে নাফি আক্রান্ত ও নিহত হন। তার সেনাবাহিনী কাইরুয়ান ত্যাগ করে বারকায় পিছু হটে তবে ৬৮৮ সালে শহরটি পুনরায় অধিকার করা হয়।

আরও দেখুন 
 ইসলামের প্রসার

আরও পড়ুন

তথ্যসূত্র

বহিঃসংযোগ 
 Edward Gibbon, History of the Decline and Fall of the Roman Empire Chapter 51

৬২২-এ জন্ম
৬৮৩-এ মৃত্যু
উত্তর আফ্রিকার ইতিহাস
উমাইয়া সেনাপতি
আরব সেনাপতি
উমাইয়া গভর্নর
৭ম শতাব্দীর আরব ব্যক্তি
ইফ্রিকিয়ার উমাইয়া গভর্নর
যুদ্ধে নিহত মধ্যযুগীয় আরব
নগর প্রতিষ্ঠাতা
হাবীবুল্লাহ্‌ বাহার কলেজ

হাবীবুল্লাহ্‌ বাহার কলেজ ঢাকার শান্তিনগরে অবস্থিত একটি বেসরকারী স্নাতক কলেজ। সাবেক পূর্ব পাকিস্তানের স্বাস্থ্য মন্ত্রী মরহুম হাবিবুল্লাহ্‌ বাহার সাহেবের স্ত্রী আনোয়ারা বাহার চৌধুরী এই কলেজটির প্রতিষ্ঠাতা। বর্তমানে এই কলেজে উচ্চ-মাধ্যমিক (বিজ্ঞান, মানবিক, ও ব্যবসায় শিক্ষা), স্নাতক (পাস) কোর্স ও ২৩ টি বিষয়ে স্নাতক (সম্মান) এবং ৯টি বিষয়ে স্নাতকোত্তর কোর্স এবং কম্পিউটার বিজ্ঞান ও প্রকৌশল সহ মোট ৪টি বিষয়ে প্রফেশনাল সম্মান কোর্স চালু আছে। কলেজটি জাতীয় বিশ্ববিদ্যালয় অধিভুক্ত।

ইতিহাস 
আনোয়ারা বাহার চৌধুরী ১৯৬৯ সালে কলেজটি প্রতিষ্ঠা করেন। তিনি সাবেক পূর্ব পাকিস্তানের স্বাস্থ্য মন্ত্রী হাবীবুল্লাহ বাহারের স্ত্রী।

অবকাঠামো 
কলেজটি এক একর ভূমির উপর অবস্থিত। বর্তমানে এখানে একটি ১২ তলা ভবন, একটি ৮ তলা ভবন, দুইটি পাঁচ তলা ভবন ও একটি ২ তলা ভবন রয়েছে। রয়েছে একটি বৃহৎ পুকুর। প্রায় ১৭,০০০ বইয়ে সমৃদ্ধ লাইব্রেরি রয়েছে। রয়েছে সেমিনার কক্ষ, ক্যান্টিন। ১২ তলা ও ৮ তলা ভবনে রয়েছে পৃথক লিফট। কলেজের সামনের দিকে একটি খেলার মাঠ ও একটি টেনিস কোর্ট আছে।

অনুষদ ও বিভাগসমূহ 
হাবীবুল্লাহ বাহার কলেজের অনুষদ ও বিভাগসমূহ:

কলা অনুষদ  
 বাংলা বিভাগ
 ইংরেজি বিভাগ
 ইতিহাস বিভাগ
 ইসলামের ইতিহাস ও সংস্কৃতি বিভাগ
 দর্শন বিভাগ
 গ্রন্থাগার ও তথ্যবিজ্ঞান বিভাগ বিভাগ

সমাজবিজ্ঞান অনুষদ 
 অর্থনীতি বিভাগ
 রাষ্ট্রবিজ্ঞান বিভাগ
 সমাজ বিজ্ঞান বিভাগ
 সমাজ কর্ম বিভাগ
 গার্হস্থ্য অর্থনীতি বিভাগ

ব্যবসায় শিক্ষা অনুষদ
 হিসাববিজ্ঞান বিভাগ
 মার্কেটিং বিভাগ
 ব্যবস্থাপনা বিভাগ
 অর্থসংস্থান ও ব্যাংকিং বিভাগ
 ব্যবসা প্রশাসনে ব্যাচলর (পেশাদার)
 পর্যটন ও আতিথেয়তা ব্যবস্থাপনা বিবিএ (পেশাদার)

বিজ্ঞান অনুষদ 
 পদার্থ বিভাগ
 রসায়ন বিভাগ
 গণিত বিভাগ 
 পরিসংখ্যান বিভাগ
 প্রাণীবিদ্যা বিভাগ
 উদ্ভিদবিজ্ঞান বিভাগ
 মনোবিজ্ঞান বিভাগ
 প্রাণরসায়ন ও আণবিক জীববিজ্ঞান বিভাগ

প্রযুক্তি ও প্রকৌশল অনুষদ
 কম্পিউটার বিজ্ঞান ও প্রকৌশল বিভাগ

মিডিয়া অধ্যয়ন অনুষদ
 থিয়েটার ও মিডিয়া অধ্যয়ন

শিক্ষা কার্যক্রম 
বর্তমানে কলেজটিতে জাতীয় বিশ্ববিদ্যালয়ের অধীনে সম্পূর্ণ (২০১৩-১৪) নতুন সিলেবাসের মাধ্যমে চার (৪) বছর মেয়াদী স্নাতক(সম্মান) ও এক (১) বছর মেয়াদী স্নাতকোত্তর কোর্স চালু রয়েছে। এছাড়াও তিন (৩) বছর মেয়াদী স্নাতক (পাস) কোর্স এবং চার (৪) বছর মেয়াদি স্নাতক (সম্মান) প্রফেশনাল কোর্স রয়েছে।

এছাড়া বিজ্ঞান, মানবিক ও ব্যবসায় বিভাগে উচ্চ মাধ্যমিক কোর্সও চালু রয়েছে।

তথ্যসূত্র

বহিঃসংযোগ 

 কলেজের প্রাতিষ্ঠানিক ওয়েবসাইট

ঢাকা জেলার মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
১৯৬৯-এ প্রতিষ্ঠিত শিক্ষাপ্রতিষ্ঠান
ঢাকার বিশ্ববিদ্যালয় ও মহাবিদ্যালয়
ব্রাজিলীয় আদিবাসী

ব্রাজিলের আদিবাসী জনগোষ্ঠী (), বা ব্রাজিলের আদিবাসী (), ব্রাজিলে বসবাসরত বৃহৎসংখ্যক স্বতন্ত্র জাতিগোষ্ঠীর সম্মিলিত দল। প্রায় ১৫০০ সালে ইউরোপীয় জনবসতি গড়ে উঠলে এ আদিবাসী জনগোষ্ঠী অদ্যাবধি বসবাস করে আসছে। ক্রিস্টোফার কলম্বাস ভেবেছিলেন তিনি বোধহয় ইস্ট ইন্ডিজে পৌঁছেছেন। খুব সম্ভবতঃ ভাস্কো দা গামা ভারত মহাসাগরের নৌপথ ব্যবহার করে ভারতীয় উপমহাদেশে পৌঁছানোকালে তারা ব্রাজিলে পৌঁছেন।

নতুন বিশ্বের লোকদের চিহ্নিত করতে 'ইন্ডিওস' শব্দ ব্যবহার করা হয়। অদ্যাবধি পর্তুগিজ ভাষায় তাদেরকে পরিচিতি ঘটানো হয়ে থাকে। অন্যদিকে, ভারত উপমহাদেশে অবস্থানকারী ভারতীয়দেরকে 'ইন্ডিয়ানোস' নামে ডাকা হয় মূলতঃ উভয় জনগোষ্ঠীকে পৃথক করতে।

ইতিহাস 
ইউরোপীয়দের সাথে যোগাযোগ ব্যবস্থা গড়ে উঠলে আদিবাসী ব্যক্তিদেরকে বিশেষ করে অর্ধ-নোমাডিক উপজাতি ব্যক্তিদেরকে শিকার, মৎস্য শিকার, শিকারে অংশগ্রহণ ও কৃষিকর্মে অভিবাসনের ক্ষেত্রে নেয়া হয়। ষোড়শ শতকে প্রায় ২০০০ জাতি ও উপজাতি থাকলেও ইউরোপীয়দের নিবাস গড়ে উঠলে অনেক আদি জনগোষ্ঠী বিলুপ্তির দিকে চলে যায়। তাদের অনেকেই ব্রাজিলীয় জনস্রোতের সাথে মিশে যায়।

ইউরোপীয় রোগ-ব্যাধির সংক্রমণের ফলে অগণিত আদিবাসী মৃত্যুর কোলে ঢলে পড়েন। ১৯৯৭ সালের তথ্য মোতাবেক জানা যায়, প্রাক-কলাম্বিয়ান যুগে প্রায় ২০০ উপজাতির প্রায় তিন লক্ষ আদিবাসী মৃত্যুবরণ করেছিলেন। তবে, শহরে অবস্থানকারী আদিবাসীদেরকে যুক্ত করলে এ সংখ্যাটি আরও বেশি হবে। এক পরিসংখানে দেখা যায় যে, ১৮৮টি প্রচলিত আদি ভাষাভাষীর ১৫৫,০০০ লোক কথা বলে থাকেন।

১৮ জানুয়ারি, ২০০৭ তারিখে ফুনাই এক প্রতিবেদনে জানায়, বর্তমানে ব্রাজিলে ৬৭টি পৃথক উপজাতি বাস করছে যাদের সাথে সভ্য সমাজের কোন যোগাযোগ নেই। এরফলে, নিউগিনিকে অতিক্রম করে ব্রাজিলে সর্বাধিকসংখ্যক আদিবাসী রয়েছে যারা জনবিচ্ছিন্ন রয়েছে।

ব্রাজিলীয় আদিবাসীরা তামাক, কাসাভা ও অন্যান্য শস্য চিকিৎসাশাস্ত্রে ব্যবহার করে অবদান রাখছেন যা বিশ্বের চিকিৎসাকর্মে বিভিন্ন ফার্মাসিউটিক্যাল কর্পোরেশন, আসবাবপত্র ও সাংস্কৃতিক কর্মকাণ্ডে ব্যবহৃত হচ্ছে।

২০১০ সালে আইবিজিই পরিচালিত সর্বশেষ জরীপে প্রায় ৮১৭,০০০ ব্রাজিলীয় নিজেদেরকে আদিবাসী হিসেবে দাবী করেন।

প্রধান জাতিগোষ্ঠী 
পূর্ণাঙ্গ তালিকার জন্য ব্রাজিলীয় আদিবাসীদের তালিকা দেখুন

 আমানাই
 আতিকাম
 আওয়া-গুয়াজা
 বানিয়া
 বতোকুদো
 বারা
 এনাউইনি নউই
 গুয়ারানি
 কাদিউইও
 কাইনগাং
 কামেউরা (কামাইউরা)
 কারাজা
 কায়াপো
 কুবিও
 কাজিনাওয়া
 কোকামা
 করুবো
 কুলিনা মাদিহা
 এমবায়া
 মাকুজি
 মাতসেস
 মেওরুনা
 মান্দুরুকু
 মুরা জনগোষ্ঠী
 নাম্বিকোয়ারা
 ওফায়ে
 পাই তাভিতেরা
 পানারা
 পাকারারু
 পাতাক্সো
 পিরাহা
 পাইতার
 পতিগুয়ারা
 সাতেরে মউই
 সুরুই দো পারা
 তাপিরাপে
 তেরেনা
 তিকুনা
 ত্রেমেম্বে
 তুপি
 ওয়াওরানি
 ওয়াপিজানা
 ওয়াওজা
 উইতোতো
 জাকরিয়াবা
 জাভান্তে
 জুকুরু
 ইয়ানোমামি

তথ্যসূত্র

বহিঃসংযোগ 

Fundação Nacional do Índio, National Foundation of the Native American 
Encyclopedia of Indigenous people in Brazil. Instituto Socioambiental
Etnolinguistica.Org: discussion list on South American languages
Indigenous people Issues and Resources: Brazil
Indigenous people in Brazil at Google Videos
New photos of Uncontacted Brazilian tribe 
Google Video on Indigenous People of Brazil
"Tribes" of Brazil
Children of the Amazon, a documentary on indigenous people in Brazil
Scientists find Evidence Discrediting Theory Amazon was Virtually Unlivable by The Washington Post

ব্রাজিলীয় আদিবাসী
দক্ষিণ আমেরিকার আদিবাসী
ব্রাজিলের জাতিগোষ্ঠী
ব্রাজিলে জাতি
মকসুদ জামিল মিন্টু

মকসুদ জামিল মিন্টু একজন বাংলাদেশী সুরকার এবং সঙ্গীত পরিচালক। প্রখ্যাত বাংলাদেশী সাহিত্যিক ও চলচ্চিত্রকার হুমায়ূন আহমেদের চলচ্চিত্রের গানে তাঁর সঙ্গীতায়োজন বিশেষভাবে প্রশংসনীয়। হুমায়ূন আহমেদের রচনা ও পরিচালনায় নির্মিত শ্রাবণ মেঘের দিন চলচ্চিত্রের সঙ্গীত পরিচালনা করে প্রথমবারের মত জাতীয় চলচ্চিত্র পুরস্কার ও বাচসাস চলচ্চিত্র পুরস্কার অর্জন করেন।

প্রাথমিক জীবন 
মকসুদ জামিল মিন্টু বাংলাদেশের ঢাকা জেলায় জন্মগ্রহণ করেন। তাঁর বাবা মোহাম্মদ মাহফুজ উল্লাহ ছিলেন একজন সাংবাদিক। সাংবাদিকতায় অবদানের জন্য তিনি বাংলাদেশ সরকার কর্তৃক প্রদত্ত সর্বোচ্চ রাষ্ট্রীয় সম্মান একুশে পদক অর্জন করেন।

সঙ্গীত জীবন 
মকসুদ জামিল মিন্টুর সঙ্গীত জীবন শুরু হয় ১৯৭৯ সালে বাংলাদেশ টেলিভিশনের জন্য গীটার বাজানোর মধ্য দিয়ে। কয়েক বছর পর তিনি কীবোর্ড বাজানো শুরু করেন। ১৯৮২ সালে তিনি সুরকার ও সঙ্গীত পরিচালক আহমেদ ইমতিয়াজ বুলবুলের সাথে চলচ্চিত্রে কাজ শুরু করেন। তিনি প্রথম মেঘ বিজলী বাদল চলচ্চিত্রের জন্য গীটার বাজান। সে বছরই এন্ড্রু কিশোর তাঁর সুরে কণ্ঠ দিয়ে একটি অ্যালবাম বের করার প্রস্তাব দেন। সেই সুরকৃত গানগুলি ১৯৯২ সালে অ্যালবাম আকারে বাজারে আসে। ১৯৮৬ সালে তাঁর সুরে ও সঙ্গীতায়োজনে শেখ ইশতিয়াকের কণ্ঠে নন্দিতা অ্যালবাম বের হয়। এই অ্যালবামের  "নীলাঞ্জনা", "আমার মনের ফুলদানিতে" গানগুলো জনপ্রিয়তা লাভ করে।

১৯৮৮ সালে প্রথম আল মনসুর পরিচালিত যেখানে দেখিবে ছাই নাটকের আবহ সঙ্গীত পরিচালনা করেন। নব্বইয়ের দশকের শুরুতে তিনি হুমায়ূন আহমেদ পরিচালিত নাটকে আবহ সঙ্গীত পরিচালনা করেন এবং তার পর থেকে হুমায়ূন আহমেদের প্রায় সকল চলচ্চিত্রে তিনি সঙ্গীত পরিচালনা করেন। তবে তাঁর চলচ্চিত্রে সঙ্গীত পরিচালনা শুরু হয় মতিন রহমান পরিচালিত ১৯৯৪ সালে মুক্তিপ্রাপ্ত আগুন জ্বলে চলচ্চিত্র দিয়ে। ১৯৯৯ সালে শ্রাবণ মেঘের দিন চলচ্চিত্রের সঙ্গীত পরিচালনা করে প্রথমবারের মত অর্জন করেন জাতীয় চলচ্চিত্র পুরস্কার। এই ছায়াছবির সুবীর নন্দীর কণ্ঠে "একটা ছিল সোনার কন্যা" গানটি দর্শক সমাদৃত হয়। এরপর তিনি হুমায়ূন আহমেদ পরিচালিত দুই দুয়ারী, চন্দ্রকথা, ও শ্যামল ছায়া চলচ্চিত্রের গানের সুর ও সঙ্গীত পরিচালনা করেন। তিনি হুমায়ূন আহমেদ পরিচালিত সর্বশেষ চলচ্চিত্র ঘেটুপুত্র কমলার একটি গানের সুর ও আরও চারটি গানের সঙ্গীত পরিচালনা করেন।

ডিস্কোগ্রাফি

অ্যালবাম 
 নন্দিতা (১৯৮৬), কণ্ঠশিল্পী - শেখ ইশতিয়াক
 হাছন রাজার গান, কণ্ঠশিল্পী - সেলিম চৌধুরী
 শর্টস্টোরি (২০১৫), কণ্ঠশিল্পী - জান্নাতে রোম্মান তিথি
 সাদাকালো দুঃখ (২০১৬), কণ্ঠশিল্পী - ইমরান খোন্দকার

চলচ্চিত্র 

 আগুন জ্বলে (১৯৯৪)
 শ্রাবণ মেঘের দিন (১৯৯৯)
 দুই দুয়ারী (২০০১)
 চন্দ্রকথা (২০০৩)
 শ্যমল ছায়া (২০০৪)
 হৃদয়ের কথা (২০০৬)
 ঘেটুপুত্র কমলা (২০১২)

নাটক 

 যেখানে দেখিবে ছাই (১৯৮৮)
 গ্রন্থিকগন কহে
 শীর্ষবিন্দু
 কোথাও কেউ নেই (১৯৯০)
 নক্ষত্রের রাত
 আজ রবিবার (১৯৯৮)
 তুলিতে আঁকা স্বপ্ন (২০০৭)
 মেম সাহেব (২০০৮)

পুরস্কার ও সম্মাননা 
 জাতীয় চলচ্চিত্র পুরস্কার
 বিজয়ী: শ্রেষ্ঠ সঙ্গীত পরিচালক - শ্রাবণ মেঘের দিন (১৯৯৯)
 বাচসাস চলচ্চিত্র পুরস্কার
 বিজয়ী: শ্রেষ্ঠ সঙ্গীত পরিচালক - শ্রাবণ মেঘের দিন (১৯৯৯)

আরও দেখুন 
 হাবিব ওয়াহিদ
 ইমন সাহা
 শওকত আলী ইমন

তথ্যসূত্র

বহিঃসংযোগ 
 
 

জীবিত ব্যক্তি
ঢাকার ব্যক্তি
বাঙালি মুসলিম
বাংলাদেশী গীতিকার
বাংলাদেশী সুরকার
বাংলাদেশী সঙ্গীত পরিচালক
শ্রেষ্ঠ সঙ্গীত পরিচালকের জন্য জাতীয় চলচ্চিত্র পুরস্কার (বাংলাদেশ) বিজয়ী
২০শ শতাব্দীর বাংলাদেশী সুরকার
২১শ শতাব্দীর বাংলাদেশী সুরকার
২০শ শতাব্দীর বাংলাদেশী পুরুষ সঙ্গীতজ্ঞ
২১শ শতাব্দীর বাংলাদেশী পুরুষ সঙ্গীতজ্ঞ
পেশাওয়ারের যুদ্ধ (১০০১)

পেশাওয়ারের যুদ্ধ ১০০১ সালের ২৭ নভেম্বর পেশাওয়ারের নিকটে সুলতান মাহমুদ গজনভি ও জয়পালের বাহিনীর মধ্যে সংঘটিত হয়। যুদ্ধে জয়পাল পরাজিত ও বন্দী হন। পরে তিনি অপমানিত বোধ করে চিতার আগুনে ঝাপ দিয়ে আত্মহত্যা করেন। এই বিজয় ছিল সুলতান মাহমুদের অন্যতম প্রধান বিজয়।

পটভূমি
সবুক্তগিন কান্দাহার জয় করার পর হিন্দু শাহি রাজ্যের সাথে তার লড়াই হয়। হিন্দু শাহি শাসক জয়পাল সবুক্তগিনকে আক্রমণ করার পর পরাজিত হন। পরবর্তীতে তিনি ১,০০,০০০ সৈনিকের বাহিনী নিয়ে পুনরায় আক্রমণ করেন কিন্তু পরাজিত হন।  লাগমান বিধ্বস্ত হয় এবং কাবুল ও জালালাবাদ গজনভিদের অধিকারে আসে। ৯৯৭ সালে মাহমুদ গজনভি সিংহাসনে বসেন। ১০০১ সালে তিনি ১৫,০০০ অশ্বারোহী এবং আফগান ও গাজিদের বড় সেনাদল নিয়ে পেশাওয়ার পৌছান।

যুদ্ধ
আল-উতবি রচিত তারিখ ইয়ামিনি গ্রন্থে গজনভি ও শাহি রাজ্যের লড়াইয়ের বিবরণ রয়েছে। আল-উতবির মতে মাহমুদ পেশাওয়ারে পৌছার পর শহরের বাইরে তাবু স্থাপন করেন। অতিরিক্ত সৈনিকের অপেক্ষায় জয়পাল আক্রমণে দেরি করছিলেন। এরপর মাহমুদ আক্রমণের সিদ্ধান্ত নেন। জয়পাল তার অশ্বারোহী ও হস্তীবাহিনীকে আক্রমণের জন্য পরিচালনা করেন কিন্তু তার বাহিনী পরাজিত হয়। জয়পাল সপরিবারে বন্দী হন।

পরবর্তী অবস্থা
বড় অঙ্কের মুক্তিপণের বিনিময়ে জয়পালের পরিবারের সদস্যদের ছেড়ে দেয়া হয়। কিন্তু পরাজয়ের কারণে জয়পাল অপমানিত বোধ করে এবং চিতার আগুনে ঝাপ দিয়ে আত্মহত্যা করেন।

পরবর্তীতে মাহমুদ সিন্ধু অঞ্চল জয় করেন এবং ১০০৯ সালে জয়পালের পুত্র আনন্দপালকে যুদ্ধে পরাজিত করেন। এরপর তিনি লাহোর ও মুলতান জয় করেন।

আরও দেখুন
 পেশাওয়ারের ইতিহাস

তথ্যসূত্র

১০০১-এ এশিয়া
গজনভি সাম্রাজ্য জড়িত লড়াই
১০০১-এর সংঘর্ষ
মধ্যযুগের ভারত
পেশাওয়ারের ইতিহাস
কাবুল শাহি
মধ্যযুগীয় হিন্দুধর্ম
মধ্যযুগীয় ভারত
সুলতান খান (সংগীতশিল্পী)

উস্তাদ সুলতান খান (১৫ই এপ্রিল, ১৯৪০ - ২৭শে নভেম্বর, ২০১১) একজন ভারতীয় সারেঙ্গি বাদক এবং ইন্দোর ঘরানার অন্তর্গত শাস্ত্রীয় গায়ক। তিনি ছিলেন জাকির হুসেইন এবং বিল লাসওয়েলের সাথে একজন ভারতীয় তবলা বীট বিজ্ঞান একীকরণ গোষ্ঠীর সদস্য। ২০১০ সালে, সুলতান খানকে ভারতের তৃতীয় সর্বোচ্চ বেসামরিক পদ্মভূষণ সম্মানে ভূষিত করা হয়।

প্রারম্ভিক জীবন 
সুলতান খান রাজস্থানের যোধপুরে জন্মগ্রহণ করেন। এটি ব্রিটিশ ভারতের সময়কালে ভারতীয় সাম্রাজ্যের একটি অংশ ছিল। তিনি তার পিতা উস্তাদ গুলাব খানের কাছ থেকে সারেঙ্গি বাজানো শিখে ছিলেন।

কর্মজীবন 
তিনি মাত্র ২০ বছর বয়সে গুজরাটের রেডিও স্টেশন "রাজকোটে" তার কর্মজীবন শুরু করেন। অত্যন্ত আনন্দের সাথে "রাজকোটে" আট বছর অতিবাহিত করার পর, লতা মঙ্গেশকরের রাজকোট সফরকালে তিনি তার সাথে বাজানোর একটি সুযোগ পেয়েছিলেন।এটি তার জন্য একটি টার্নিং পয়েন্ট প্রমাণিত হয়। অতঃপর তাকে মুম্বাই রেডিও স্টেশন স্থানান্তর করা হয়।

পরিবার 
তার স্ত্রীর নাম বানু। তার এক ছেলে সাবির খান, যিনি তার শিষ্য এবং একজন সারেঙ্গি বাদক এবং দুই মেয়ে রেশমা এবং শেরা। তার ভাই নিয়াজ আহমেদ খান একজন সেতার বাদক। তার নাতি-নাতনীরা দিলশাদ খান (সারেঙ্গি বাদক), ইমরান খান (সেতার বাদক এবং সঙ্গীত রচয়িতা) এবং সালামত আলী খান এবং ইরফান খান উভয়ই সেতার বাদক।

পরিবারের বাইরে ইকরাম খান বিনোদ পওয়ার ও ডঃ কাশ্যপ ডেভ সহ তার অনেক ছাত্র ছিল।

মৃত্যু 
সুলতান খান দীর্ঘ দিন অসুস্থ থাকার পর ভারতের মহারাষ্ট্রের মুম্বাইয়ে ২৭শে নভেম্বর, ২০১১ সালের দুপুরে মৃত্যুবরণ করেন।

তার গত চার বছর ধরে ডায়ালিসিস চলছে এবং তার মৃত্যুর কয়েক দিনের আগে তিনি বাকশক্তি হারিয়ে ফেলেছিলেন। হাসপাতালে নেওয়ার পথে তিনি মৃত্যুবরণ করেন। ২৮শে নভেম্বর, ২০১১ সালে হামিদ মীর দ্বারা তার জানাযার নামাজ রাজস্থানের যোধপুরে তার নিজ গ্রামে অনুষ্ঠিত হয়।

তথ্যসূত্র

বহিঃসংযোগ 

 
 

১৯৪০-এ জন্ম
২০১১-এ মৃত্যু
হিন্দুস্থানী বাদ্যযন্ত্রী
জামশেদপুরের ব্যক্তিত্ব
সারেঙ্গি বাদক
২০তম-শতাব্দীর ভারতীয় সংগীতশিল্পী
২০শ শতাব্দীর পুরুষ সঙ্গীতজ্ঞ
হিন্দুস্তানি বাদ্যযন্ত্রী
যোধপুরের ব্যক্তি
শিল্পকলায় পদ্মভূষণ প্রাপক
২০শ শতাব্দীর ভারতীয় সঙ্গীতজ্ঞ
ঝাড়খণ্ডের সঙ্গীতজ্ঞ
২০শ শতাব্দীর ভারতীয় গায়ক
সংগীত নাটক অকাদেমি পুরস্কার প্রাপক
ওভিড

পুবলিয়ুস ওভিডিয়াস নাসো (; ২০ মার্চ, ৪৩ খ্রীষ্ট-পূর্ব – ১৭/১৮ খ্রিষ্টাব্দ), যিনি ইংরেজিতে “ওভিড” () নামে পরিচিত, ছিলেন একজন রোমান কবি। তিনি ভের্গিল এবং হোরাসের সমসাময়িক ছিলেন। তাদের তিনজনকে প্রায়ই একত্রে লাতিন সাহিত্যের প্রধান কবি হিসেবে উল্লেখ করা হয়। রোমান সাম্রাজ্য পণ্ডিত কুইন্টিলিয়ানের মতে ওভিড ছিলেন সর্বশেষ লাতিন প্রেম শোকগাথা রচয়িতা। তিনি ব্যাপক জনপ্রিয়তা লাভ করেছিলেন কিন্তু একটি রহস্যময় কারণে সম্রাট আউগুস্তুস তাকে কৃষ্ণ সাগরের কাছাকাছি একটি প্রত্যন্ত এলাকায় নির্বাসনে পাঠান যেখানে তিনি মৃত্যুবরণ করেন। ওভিড নিজেই তার নির্বাসনকে কারমেন এত এরর বা “একটি কবিতা এবং একটি ভুল” হিসেবে উল্লেখ করেছেন।

রোমের প্রথম প্রভাবশালী এ কবি তার লেখালেখি শুরু করেন আউগুস্তুসের আমলে। ওভিড বর্তমান যুগে সর্বাধিক পরিচিত মেটামরফসিসের জন্য যা ১৫ বই ধরে বিস্তৃত ধারাবাহিক পৌরাণিক কাহিনী।

তথ্যসূত্র 

প্রাচীন রোমান কবি
খ্রিস্টপূর্ব ৪৩-এ জন্ম
১০-এর দশকে মৃত্যু
১ম শতাব্দীর রোমান ব্যক্তি
মহাকবি
হামবার্তো ফার্নান্দেজ মোরান

হামবার্তো ফার্নান্দেজ-মোরান ভিলালোবস (; জন্ম: ১৮ ফেব্রুয়ারি, ১৯২৪ - মৃত্যু: ১৭ মার্চ,  ১৯৯৯) মারাকাইবো এলাকায় জন্মগ্রহণকারী বিখ্যাত ভেনেজুয়েলীয় গবেষক ও বিজ্ঞানী ছিলেন। হীরের চাকু বা অস্ত্র চিকিৎসা কার্যোপযোগী ক্ষুদ্র ছুড়ি উদ্ভাবন করেন। সুপার কন্ডাক্টিং প্রযুক্তিভিত্তিক ইলেকট্রন মাইক্রোস্কোপের জন্য ইলেক্ট্রা ম্যাগনেটিক ল্যান্সের উল্লেখযোগ্য উন্নয়ন ঘটান হামবার্তো ফার্নান্দেজ মোরান। এছাড়াও অন্যান্য বৈজ্ঞানিক কর্মকাণ্ডে নিজেকে সম্পৃক্ত করেছেন তিনি। বিভিন্ন বৈজ্ঞানিক সাময়িকীতে তার অনেকগুলো নিবন্ধ প্রকাশিত হয়েছে যাতে নাসার অ্যাপলো অভিযানসহ বিভিন্ন বিষয়ে আগ্রহ লক্ষ্য করা গেছে।

কর্মজীবন 
১৯৪৪ সালে জার্মানির মিউনিখ বিশ্ববিদ্যালয় থেকে চিকিৎসা বিষয়ে অধ্যয়ন করেন। ইলেকট্রন মাইক্রোস্কোপের উন্নয়নে অংশ নেন তিনি। বিশ্বের প্রথম ব্যক্তি হিসেবে ক্রায়ো-আল্ট্রামাইক্রোটমির ধারণা তুলে  ধরেছিলেন। অ্যাঞ্জেল জলপ্রপাত এলাকা উড্ডয়ন শেষে নিজ দেশ ভেনেজুয়েলায় ফিরে জলপ্রপাতের নিরবচ্ছিন্ন বহমান ধারায় উজ্জীবিত হয়ে হীরের চাকু উদ্ভাবন করেন। ড. ফার্নান্দেজ-মোরান ভেনেজুয়েলিয়ান ইনস্টিটিউট ফর নিউরোলজিক্যাল এন্ড ব্রেইন স্টাডিজ প্রতিষ্ঠা করেন যা বর্তমানে ভেনেজুয়েলিয়ান ইনস্টিটিউট অব সায়েন্টিফিক রিসার্চ নামে পরিচিতি পাচ্ছে।

মার্কোস পেরেজ জিমেনেজ সরকারের শেষ বছরে বিজ্ঞান মন্ত্রী হিসেবে নিযুক্ত হন। কিন্তু ১৯৫৮ সালে স্বৈরশাসনের অবসান ঘটলে তাকে দেশান্তরী হতে হয়। নাসার অ্যাপোলো প্রকল্পে কাজ করেন। এছাড়াও এমআইটি, শিকাগো বিশ্ববিদ্যালয় ও স্টকহোম বিশ্ববিদ্যালয়সহ বেশ কয়েকটি শিক্ষা প্রতিষ্ঠানে শিক্ষকতা করেন। ১৯৮৬ সালে ন্যাশনাল লাইব্রেরি অব মেডিসিনে একগুচ্ছ কাগজপত্র দান করেন।

ব্যক্তিগত জীবন 
মার্কিন যুক্তরাষ্ট্রে অবস্থানকালে তাকে নোবেল পুরস্কারের জন্য মনোনয়ন দেয়া হলেও মার্কিন নাগরিকত্ব গ্রহণ করতে হবে ধারণা করে মনোনয়ন বাদ দেন। কেননা তিনি ভেনেজুয়েলার নাগরিকত্ব ধারণ করছিলেন। আন্না নাম্নী এক সুইডিশ রমণীর পাণিগ্রহণ করেন। এ দম্পতির সংসারে ব্রিজিডা এলিনা ও ভেরোনিকা নাম্নী দুই কন্যা রয়েছে। তার মৃত্যুর পর দ্বিতীয় জন্মভূমি সুইডেনের স্টকহোমে সমাহিত করা হয়।

আবিস্কারসমূহ 
 হীরের ক্ষুদ্র ছুড়ি
 আল্ট্রা মাইক্রোটোম

অর্জনসমূহ 
১৯৬৭ সালে হীরের চাকু উদ্ভাবনের প্রেক্ষিতে জন স্কট পুরস্কার লাভ করেন। এছাড়াও পোলার স্টার অর্ডার নাইট, মন্ট্রিল বিশ্ববিদ্যালয়ের ক্লদ বার্নার্ড পদক ও ক্যামব্রিজ বিশ্ববিদ্যালয়ের বার্ষিক মেডিক্যাল পুরস্কার পান।

তথ্যসূত্র

আরও দেখুন 
 তালাভেরা দে লা রেইনা মৃৎশিল্প
 ইকুয়েডরে স্পেনের় পুনর্দখল চেষ্টা
 ফেস্টিভাল ইন্তারন্যাশিওনাল সারভান্তিনো
 এল ক্যামিনো রিয়াল দে তাইরা আদেন্ত্রো

বহিঃসংযোগ 
The Patent of the Diamond Scalpel - September 1955.
Research done for NASA by Fernández Morán
Humberto Fernandez Morán Radio Interview

ভেনেজুয়েলীয় আবিষ্কারক
১৯২৪-এ জন্ম
১৯৯৯-এ মৃত্যু
ভেনেজুয়েলীয় বিজ্ঞানী
মাইক্রোস্কোপিস্ট
ভেনেজুয়েলা কেন্দ্রীয় বিশ্ববিদ্যালয় ফ্যাকাল্টি
নাইটপ্রাপ্ত অর্ডার অব দ্য পোলার স্টার
মারাকাইবোর ব্যক্তিত্ব
২০শ শতাব্দীর উদ্ভাবক